Gugl operatori
Gugl operatori su parametri koji služe za lakšu pretragu Gugla, tj. kako bi filtrirali rezultate pretrage i brzo pronašli ono što se traži. Postoje različite vrste operatora:
 Operatori za pretragu web-a, teksta, vesti
 Operatori za pretragu slika i fajlova.

Google operatori se koriste uz ključne reči koje se pretražuju.

 Primer:
 vesti online intext:”2013”

Mogu se koristiti i više operatora u jednoj pretrazi.

 Primer:
 vesti online intext:”2013” site:”blic.rs”

Ako se ključna reč operatora sastoji od više reči, navodnici su obavezni.

Operatori za pretragu web-a, teksta, vesti 
 Inanchor – prikazuje rezultate koji sadrže određeni tekst u hiperlinku
 Intext – prikazuje rezultate koji sadrže određeni tekst
 Intitle – prikazuje rezultate koji sadrže određeni tekst u naslovu
 Inurl – prikazuje rezultate koji sadrže određeni tekst u svojoj url adresi
 Define – definiše značenje reči
 Site – prikazuje sve rezultate sa definisanog sajta koji sadrže ključnu reč

Operatori za pretragu slika i fajlova 
Postoji svega nekoliko operatora koji mogu pomoći u pretrazi slika i fajlova.
 
 Filetype – prikazuje slike i fajlove po željenoj ekstenziji navedenoj u operatoru
 Ext – operator sličan prethodnom, služi takođe za pretragu po ekstenziji

Reference 

Интернет претраживачи